గల్ఫ్‌కు జెట్ ఎయిర్‌వేస్ సర్వీసులు ప్రారంభం
న్యూఢిల్లీ (ఏజెన్సీ)| PNR| Last Modified      శనివారం,  5 జనవరి 2008 (16:10 IST)
దేశంలో ప్ర్రైవేట్ విమానయాన సంస్థల్లో ఒకటైన జెట్ ఎయిర్‌వేస్ సంస్థ తాజాగా గల్ఫ్‌కు కొత్త సర్వీసులు ప్రారంభించింది. శనివారం నుంచి ప్రారంభమైన తొలి సర్వీసు భారత్ నుంచి కువైట్, బెహ్రైన్‌లకు విమాన సర్వీసులు నడుపుతోంది. అంతేకాకుండా ఢిల్లీ-కువైట్-ఢిల్లీ, కొచ్చి- కువైత్- కొచ్చిన్, కొచ్చిన్- బెహ్రైన్ - కొచ్చిన్, ముంబై- బెహ్రైన్- ముంబై మార్గాల్లో సైతం కొత్త సర్వీసులు నడుపనున్నట్టు ప్రకటించింది.
ఈ తాజా సర్వీసుల ద్వారా ప్రతిరోజు ఆయా రూట్లలో అదనంగా 1,500 సీట్లు అందుబాటులోకి వస్తాయని జెట్ సంస్థ ప్రతినిధులు వెల్లడించారు. తమ సంస్థ విమాన ప్రయాణికులకు మెరుగైన సేవలు అందించేందుకు ఎల్లవేళలా కృషి చేస్తామని ఆ సంస్థ ప్రకటించింది. ఇదిలావుండగా గల్ఫ్‌కు తొలి ప్రైవేట్ విమాన సర్వీసు నడిపిన భారత విమానయాన సంస్థగా జెట్ సంస్థ రికార్డు సృష్టంచింది.
సంబంధిత వార్తలు